
Mugaddimah 


AR yA AI pig 


Alhamdulillah, segala puji bagi Allah SWT, selawat dan salam kepada 
junjungan besar Nabi Muhammad #&, ahli keluarga baginda #&, sahabat baginda 
# serta orang-orang yang mengikuti jejak langkah baginda &. 


Ini merupakan terjemahan bagi sebuah risalah yang dikarang oleh Al-imam Al- 
mujtahid Al-hafiz Jalaluddin Al-suyuti -rahimahullah - di dalam ilmu Usul Figh. 
Di mana risalah ini merupakan salah satu cabang ilmu yang ditulis oleh imam 
Al-suyuti di dalam kitab beliau yang bertajuk Nugayah Al-ulum. Di dalam kitab 
tersebut imam Al-suyuti telah menyentuh 14 cabang ilmu daripada ilmu 
Akidah, Tafsir, Ulum Al-hadith, Usul Figh, Faraid, sehinggalah ke ilmu 
Tasawwuf. Kesemua cabang ilmu ini ditulis oleh imam Al-suyuti di dalam 
format matan yang ringkas dan padat dan sesuai dijadikan teks pelajaran. 


Beliau kemudiannya menghuraikan buku beliau ini pada buku lain yang 
bertajuk Itmam Al-dirayah Li Ourra' Al-nugayah. Saya mendapati risalah Usul 
figh ini banyak imam Al-suyuti ambil kandungannya dari matan Al-waragat 
karangan Imam Al-haramain Al-juwaini -rahimahullah -. Namun beliau telah 
meringkaskan lagi dan memadatkan lagi kandungan risalah beliau ini serta 
telah membuat penambahbaikan dari sudut pemilihan lafaz dan istilah yang 
digunakan. 


Saya mengharapkan agar dengan penterjemahan risalah ini saya dapat 
menyumbang walaupun sedikit di dalam menghidupkan budaya ilmu Usul figh 
secara khususnya dan ilmu-ilmu islam yang lain secara umumnya di Malaysia. 
Moga Allah merahmati pengarang risalah ini serta penterjemahnya, dan 
memberikan manfaat kepada sesiapa sahaja yang membaca risalah ini. 


Al-fagir Ila Rabbihi Al-'aziz 
Abdul Aziz Bin Mustafa kamal 

Usul Figh ialah: Dalil-dalil Figh secara ijmali & cara untuk mengambil faedah 


dari dalil-dalil tersebut dan siapa yang layak untuk melakukan proses tersebut. 


Figh itu: Pengetahuan tentang hukum hakam syarak melalui cara Ijtihad. 


Hukun itu: 

1)WAJIB: Sesuatu yang sekiranya jika ditinggal mendapat seksaan. 
2)Haram: Sesuatu yang sekiranya jika dibuat mendapat seksaan. 
3)Nadb: Sesuatu yang jika dibuat mendapat pahala. 

4/Makruh: Sesuatu yang jika ditinggal mendapat pahala 


5)Mubah: Sesuatu yang jika dibuat tidak mendapat dosa begitu juga tidak 


mendapat pahala. 
6)Sahih(sah): Sesuatu yang sah dan diambil kira 


7)Batil: Lawan kepada sah 


Ilmu itu ialah menanggapi suatu maklumat sesuai dengan realitinya manakala 
Al-jahl/kejahilan itu ialah menanggapi suatu maklumat bersalahan dengan 


realitinya. 


Ilmu yang berhajat kepada nazhor dan istidlal ialah ilmu Muktasab. Manakala 
ilmu yang tidak berhajat kepada nazhor dan istidlal ialah ilmu Dhoruri. 

Al-nazhor itu ialah berfikir tentang suatu yang hendak diketahui tentangnya. 
Al-dalil itu ialah apa yang memandu kita kepada suatu yang hendak diketahui 


tentangnya. 


Al-zhon itu ialah sangkaan yang kuat diantara dua kemungkinan yang harus. 


Sangkaan yang lemah diantara dua kemungkinan yang harus itu ialah Wahm. 


Syak ialah sangkaan yang seimbang diantara kedua-dua kemungkinan 


(Sumber-sumber Pensyariatan| 


Dalil-dalil itu: Al-kitab, Al-sunnah, Al-ijma', Al-giyas. 


Perbahasan-perbahasan Yang terkandung di dalam mabhas Al-kitab 
ialah:Alkalam(percakapan),Amr(arahan),Nahy/larangan),khabar(perkhabaran), 
istifham(pertanyaan),tamannin(impian),ardh(pelawaan), gasamun (sumpah). 
Hagigah iaitu lafaz yang kekal pengunaannya sepertimana makna asalnya, 


manakala selain dari hagigah itu dipanggil Majaz. 

|Al-amr|) 


Al-amr ialah: Tuntutan melakukan suatu perbuatan kepada pihak yang lebih 
rendah dengan lafaz/sighah Jl, 


lafaz ini membawa kepada hukum wajib jika ianya datang tanpa terikat dengan 
sesuatu, lafaz ini tidak menunjukkan kepada wajibnya melakukan suatu perkara 
secepat mungkin, dan ia juga tidak menunjukkan kepada wajib mengulangi 
suatu perbuatan itu, ianya hanya menunjukkan kepada wajibnya mengulang 
dan melakukan suatu perbuatan secepat mungkin jika ada disana dalil lain 


bersamanya. 


Al-amr itu dari satu sudut adalah larangan terhadap perbuatan yang 
berlawanan dengannya dan satu arahan untuk melakukan perbuatan yang 


berlawanan dengan yang dilarang itu. 


Al-amr itu mewajibkan suatu perbuatan yang disuruh dan juga mewajibkan 


perkara-perkara yang menjadi prasyarat bagi perbuatan yang disuruh itu. 


Golongan yang termasuk di dalam Al-amr (suruhan) Allah itu ialah orang-orang 
yang beriman kecuali yang terlupa, budak kecil, orang gila, dan orang yang 


dipaksa. 

Orang-orang kafir juga ditujukan kepada mereka arahan untuk melakukan 


furu'-furu' syari'ah beserta syaratnya. 


Al-amr juga boleh datang dan membawa maksud:- -Galakan untuk membuat 
suatu perkara -Menunjukkan keharusan untuk melakukan suatu perkara - 


Membawa maksud ancaman -Membawa maksud menyamakan. 


Al-nahy itu ialah tuntutan meninggalkan sesuatu. Dan perbahasan berkaitan 


dengannya adalah seperti yang telah berlalu pada Al-amr. 


Al-khabar itu ialah suatu kenyataan yang boleh menjadi benar dan boleh juga 
menjadi salah. Manakala Al-insya' pula adalah selain dari Al-khabar. 


|Al-am) 


Al-“'am ialah suatu kalam yang merangkumi lebih dari satu individu, dan 


lafaznya ialah: 
-Mufrad/(singular) yang terdapat (Jl) dihadapannya. 
-Jamak(plural) yang terdapat (Jl) dihadapannya 


-Begitu juga 2 9 SI Ns ve 


-Perkataan Nakirah yang didahului oleh Y 


Tiada keumuman dari perbuatan. 

|Al-khas) 


Takhsis ialah mengeluarkan sekumpulan individu dengan hukum yang berbeza 


dengan "syarat" walaupun syarat itu di hadapan, Begitu dengan "sifat". 


Ditafsirkan perkataan yang "mutlak" dengan perkataan yang "mugayyad 


dengan sifat". 


Pengecualian itu satu bentuk takhsis juga dengan syarat ianya bersambung dan 
tidak merangkumi semua yang dikecualikan. Dibenarkan untuk berlaku 
Takhsis walaupun dari jenis yang berbeza, dan dibenarkan juga untuk 


mendepankan takhsis. 


Al-kitab boleh ditakhsis dengan dirinya sendiri dan dengan Al-sunnah, Al- 
sunnah boleh ditakhsis dengan dirinya sendiri dan dengan Al-kitab, keduanya 
pula boleh ditakhsis dengan Oiyas. 


"Al-mujmal" ialah perkataan yang memerlukan kepada Al-bayan/penjelasan. 


"Al-bayan" itu ialah: mengeluarkan suatu perkataan dari mempunyai 


kesamaran pada maknanya kepada mempunyai kejelasan pada maknanya. 


"Al-nas" ialah perkataan yang hanya mempunyai satu makna. 

"Al-zohir" Ialah perkataan yang mempunyai dua makna, salah satunya lebih 
kuat. Jika ditafsirkan perkataan yang mempunyai dua makna kepada maknanya 
yang lebih lemah kerana terdapat dalil maka yang demikian itu ialah "Al- 


mu'awwal". 


LAl-naskh) 


"Al-naskh" ialah diangkatnya suatu hukum syarak dengan wahyu. Boleh jadi 
ia dimansuhkan secara mutlak dan boleh juga jadi ianya dimansuhkan kepada 
hukum yang baru. Ia juga boleh berlaku pada hukum yang berat menjadi hukum 


yang ringan. 

-Boleh berlaku nasakh Al-kitab dengan Al-kitab 
-Boleh berlaku nasakh kitab dengan Al-sunnah 
-Boleh berlaku nasakh Al-sunnah dengan Al-kitab 


-Boleh berlaku nasakh Al-sunnah dengan Al-sunnah 


LAl-sunnah| 
Al-sunnah ialah percakapan nabi &, dan ia merupakan hujah. 


Adapun perbuatan nabi #&, maka sekiranya ia dilakukan untuk tujuan 
mendekatkan diri kepada Allah dan terdapat dalil yang mengatakan ia khusus 
untuk baginda maka itu hukum yang khusus baginda sahaja. Adapun jika ianya 
tidak khusus untuk baginda #, maka ia boleh ditafsirkan sebagai suatu yang 
wajib dibuat menurut satu pandangan, atau sesuatu yang sunat dibuat menurut 


satu pandangan atau harus dibuat menurut satu pandangan. 

Adapun jika perbuatan nabi & itu bukan atas dasar mendekatkan diri kepada 


Allah maka hukumnya adalah harus. 


Pengakuan nabi & terhadap suatu percakapan atau perbuatan adalah hujah, 
begitu juga apa yang dilakukan pada zaman nabi & dan baginda tahu akannya 


namun mendiamkannya. 


Dan sunnah yang mutawatir itu ialah yang mewajibkan ilmu manakala sunnah 


yang mewajibkan amal ialah Al-ihad. 


Dan hadis Mursal selain daripada Mursal Sa'id Bin Al-musayyib bukan hujah. 


(Al-ijma') 
Al-ijma' ialah kesepakatan fugaha' pada suatu zaman akan suatu hukum pada 


suatu kes tertentu, dan ianya adalah hujah pada zaman tersebut dan kepada 


generasi yang mendatang tidak kira pada era mana mereka hidup. 


Dan tidak disyaratkan Ingiradh Al-ijma' maka suatu ijma' itu tidak boleh ditarik 
balik. Dan pandangan seorang pemuda yang lahir pada zaman berlaku ijma' itu 
kemudiannya membesar menjadi mujtahid tidak diambil kira. Ijma' boleh 
berlaku dengan Kata-kata dan juga perbuatan. Dan boleh juga berlaku dengan 
persepakatan sebahagian fugaha' yang tidak ditentang. 


Oaul sahabi itu bukan hujah menurut pendapat Jadid Imam Al-syafie. 

|Al-giyas| 


Al-giyas ialah mengembalikan far'u kepada Al-asl dari sudut hukum kerana 
keduanya mempunyai illah yang sama, jika Oiyas itu atas dasar illah maka ia 
adalah Oiyas illah. Jika giyas itu atas dasar dalalah maka Oiyas dalalah. Jika 
giyas itu atas dasar suatu far'u itu mempunyai persamaan dengan dua Al-asl 


maka ia adalah Oiyas Syabah. 


Dan syarat kepada Al-asl adalah ianya thabit dengan dalil yang disepakati. 
Syarat kepada Al-far'u pula ialah munasabah. Manakala syarat kepada illah dan 
juga hukum ialah Al-ittirad. Illah adalah perkara yang menentukan hukum. 


LAl-istishab) 


Istishab hukum asal ketika ketiadaan dalil adalah hujah. 


Hukum asal bagi perkara-perkara yang bermanfaat setelah pengutusan Nabi # 


jalah Halal, manakala bagi perkara-perkara yang haram maka Haram. 


Al-istidlal ialah: Apabila bertembungnya dua Am, atau dua Khas dan dibolehkan 
untuk digabungkan diantara keduanya maka digabungkan. Jika tidak mampu 
digabungkan maka ditawagguf, jika diketahui mana satu yang terkemudian 
maka ialah yang Nasikh. Jika pertembungan itu diantara Am dan khas maka 
Am itu dikhususkan. Jika pertembungan itu diantara dua perkara yang kedua- 
duanya Am dan khas dari satu sudut maka dikhususkan setiap satunya dengan 


satu yang lain. 

Didahulukan Al-zhahir dan dalil yang mewajibkan ilmu ke atas Al-zhon. 
Didahulukan Al-kitab dan Sunnah ke atas Oiyas. 


Dan didahulukan Oiyas Jaliy ke atas Oiyas Khafiy. 


Al-mustadil itulah seorang Mujtahid. 


Dan syarat mujtahid itu ialah hendaklah dia mempunyai pengetahuan tentang 
ilmu Usul figh, figh, khilaf mazhab-mazhab figh, dan tafsir ayat-ayat Al-guran 
dan huraian hadith-hadith yang utama, dan pengetahuan kadar utama dari 


ilmu bahasa Arab, tatabahasa arab dan status perawi-perawi hadith. 


(Al-ijtihadj 


Ijtihad itu: mengerahkan segala kemampuan dan tenaga untuk suatu tujuan. 


Bukan kesemua mujtahid itu betul pandangan mereka. 


Taglid itu: Menerima pandangan seseorang tanpa hujah. Hukumnya haram 


bagi yang telah menjadi Mujtahid. 


- Tamat -— 


Risalah ini selesai diterjemahkan pada hari ahad 19/2/2022 bersamaan 18 Rajab 
1443 Hijrah. Moga Allah merahmati dan mengampuni Al-imam Al-suyuti serta 
penterjemah risalah ini dan moga Allah temukan mereka bersama kelak di 


syurgaNya. 

